
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2021)0664),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 114 artiklan, joiden mukaisesti komissio on antanut ehdotuksen Euroopan parlamentille (C9-0397/2021),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon Euroopan keskuspankin 24. maaliskuuta 2022 antaman lausunnon[footnoteRef:1], [1:  	EUVL C 233, 16.6.2022, s. 14.] 

–	ottaa huomioon Euroopan talous- ja sosiaalikomitean 23. maaliskuuta 2022 antaman lausunnon[footnoteRef:2], [2:  	EUVL C 290, 29.7.2022, s. 40.] 

–	ottaa huomioon asiasta vastaavan valiokunnan työjärjestyksen 74 artiklan 4 kohdan mukaisesti hyväksymän alustavan sopimuksen sekä neuvoston edustajan 6. joulukuuta 2023 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 59 artiklan,
–	ottaa huomioon talous- ja raha-asioiden valiokunnan mietinnön (A9-0030/2023),
1.	vahvistaa jäljempänä esitetyn ensimmäisen käsittelyn kannan;
2.	panee merkille tämän päätöslauselman liitteenä olevan komission lausuman, joka julkaistaan Euroopan unionin virallisen lehden C-sarjassa;
3.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
4.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

Euroopan parlamentin kanta, vahvistettu ensimmäisessä käsittelyssä 24. huhtikuuta 2024, Euroopan parlamentin ja neuvoston asetuksen (EU) 2024/… antamiseksi asetuksen (EU) N:o 575/2013 muuttamisesta luottoriskiä, vastuun arvonoikaisuriskiä, operatiivista riskiä, markkinariskiä ja kokonaisriskipainolattiaa koskevien vaatimusten osalta
(Euroopan parlamentin ja neuvoston päästyä sopimukseen parlamentin kanta vastaa lopullista säädöstä, asetusta (EU) 2024/1623.)



LAINSÄÄDÄNTÖPÄÄTÖSLAUSELMAN LIITE

Komission lausuma Euroopan parlamentin ja neuvoston asetuksen (EU) 2024/1623 1 artiklan 253 alakohdasta, joka koskee asetuksen (EU) N:o 575/2013 518 c artiklaa

[bookmark: _GoBack]Komissio sitoutuu tekemään oikeudenmukaisen ja tasapainoisen arvion pankkialan sisämarkkinoiden tilasta ottaen huomioon erityisesti vakavaraisuusvaatimukset, mukaan lukien kokonaisriskipainolattian soveltamistaso sekä säännökset pääoma- ja maksuvalmiusvaatimuksia koskevasta vapautuksesta. Se toteuttaa tämän toimeksiannon Euroopan pankkiviranomaiselta ja Euroopan keskuspankilta / yhteiseltä valvontamekanismilta saatujen tietojen pohjalta ja kuulee asianomaisia osapuolia varmistaakseen, että eri näkökulmat otetaan asianmukaisesti huomioon. Komissio esittää tarvittaessa kertomuksen perusteella lainsäädäntöehdotuksen.

